PATVIRTINTA

Klaipėdos rajono savivaldybės mero

2019 m. rugpjūčio 13 d. potvarkiu Nr. MV-72

**KVALIFIKACINIAI REIKALAVIMAI IR KONKURSO SKELBIMO TEKSTAS PRETENDENTAMS Į GARGŽDŲ VAIKŲ IR JAUNIMO LAISVALAIKIO CENTRO DIREKTORIAUS PAREIGAS**

Klaipėdos rajono savivaldybė skelbia konkursą Gargždų vaikų ir jaunimo laisvalaikio centro direktoriaus pareigoms.

1. Kvalifikaciniai reikalavimai pretendentui į Gargždų vaikų ir jaunimo laisvalaikio centro direktoriaus pareigas:

1.1. Turėti ne žemesnį kaip aukštąjį koleginį ar jam lygiavertį išsilavinimą.

1.2. Atitikti bent vieną iš šių reikalavimų:

1.2.1. turėti pedagogo kvalifikaciją ir ne mažesnį kaip 3 metų pedagoginio darbo stažą;

1.2.2. turėti magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą;

1.2.3. turėti ne mažesnę kaip 3 metų profesinės veiklos, kuri atitinka VI ar aukštesnį kvalifikacijų lygį pagal Lietuvos kvalifikacijų sandaros aprašą, patvirtintą Lietuvos Respublikos Vyriausybės 2010 m. gegužės 4 d. nutarimu Nr. 535 „Dėl Lietuvos kvalifikacijų sandaros aprašo patvirtinimo“, patirtį ir švietimo vadybos kvalifikacinį laipsnį.

1.2.4. neformaliojo vaikų švietimo mokyklos vadovas švietimo ir mokslo ministro nustatyta tvarka būti išklausęs pedagoginių ir psichologinių žinių kursą, turėti 2 metų pedagoginio darbo stažą arba 2 metų profesinės veiklos, kuri atitinka neformaliojo vaikų švietimo mokyklos vykdomų programų sritį, patirtį.

1.3. Turėti teisės aktų nustatyta tvarka įvertintas vadovavimo švietimo įstaigai kompetencijas.

1.4. Turėti ne mažesnę kaip vienų metų vadovavimo suaugusių asmenų grupei (grupėms) patirtį arba turėti ne mažesnę kaip 2 metų švietimo organizavimo ir (ar) priežiūros patirtį, įgytą viešojo administravimo institucijoje arba švietimo pagalbos įstaigoje.

1.5. Mokėti naudotis informacinėmis technologijomis.

1.6. Gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus.

1.7. Ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų Europos Sąjungos darbo kalbų (anglų, prancūzų ar vokiečių).

1.8. Būti nepriekaištingos reputacijos, kaip ji apibrėžta Lietuvos Respublikos švietimo įstatyme.

1.9. Direktorius turi žinoti, išmanyti ir gebėti savo darbe taikyti Lietuvos Respublikos darbo kodeksą, Lietuvos Respublikos švietimo ir kitus įstatymus, Lietuvos Respublikos Vyriausybės nutarimus, teisės aktus ir kitus dokumentus, reglamentuojančius švietimo organizavimą, biudžetinių įstaigų finansavimo tvarką, darbo santykių reguliavimą.

2. Pretendentas į Gargždų vaikų ir jaunimo laisvalaikio centro direktoriaus pareigas turi pateikti šiuos dokumentus:

2.1. Prašymą dalyvauti konkurse.

2.2. Asmens tapatybę ir išsilavinimą patvirtinančių dokumentų kopijas.

2.3. Gyvenimo aprašymą, parengtą *Europass CV* formatu lietuvių kalba.

2.4. Vadovavimo švietimo įstaigai gaires, kuriose išdėstyti pretendento siūlymai dėl švietimo įstaigos veiklos (tikslų, prioritetų, jų įgyvendinimo būdų ir kt.), taip pat pretendento nuostatos apie vadovavimą ir vadovo vaidmenį. Vadovavimo švietimo įstaigai gairių apimtis neturi būti didesnė kaip 10000 spaudos ženklų (iki 5 puslapių teksto).

2.5. Pretendento vadovavimo švietimo įstaigai kompetencijų vertinimo ataskaitos, išduotos Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo nustatyta tvarka, kopiją arba jam prilyginto vertinimo ataskaitos kopiją. (Pastaba: Kompetencijų vertinimą atlieka Nacionalinė mokyklų vertinimo agentūra. Informacija apie vertinimą skelbiama Nacionalinės mokyklų vertinimo agentūros interneto svetainėje https://www.nmva.smm.lt).

2.6. Darbo stažą patvirtinančių dokumentų kopijas.

2.7. Užsienio kalbos pagal Kvalifikacinių reikalavimų valstybinių ir savivaldybių švietimo įstaigų vadovams apraše nustatytus reikalavimus mokėjimo lygį patvirtinančio dokumento kopiją (-as).

2.8. Dokumentų, liudijančių kitų kvalifikacinių reikalavimų atitikimą, kopijas (jeigu tokius dokumentus turi).

2.9. Gali pateikti buvusių darbdavių rekomendacijas.

3. Dokumentai priimami Klaipėdos rajono savivaldybės tarybos ir mero sekretoriate, 103 kabinete (Klaipėdos g. 2, Gargždai) iki 2019 m. lapkričio 6 d. (įskaitytinai).

Atrankos data – 2019 m. lapkričio 25 d.

Informacija telefonu 8 67159177.

Elektroninio pašto adresas [silvija.pauliene@klaipedos-r.lt](mailto:silvija.pauliene@klaipedos-r.lt) .

Pretendentas dokumentus skelbime nurodytu adresu pateikia tiesiogiai, elektroniniu paštu arba registruotu laišku. Dokumentų originalai pateikiami tiesiogiai teikiant dokumentus arba atrankos dieną ir sutikrinti su kopijomis grąžinami. Pretendentams, nepateikusiems visų 2 punkte nurodytų privalomų dokumentų, ar sutikrinant nustačius, kad pateikti dokumentų originalai neatitinka dokumentų kopijų, neleidžiama dalyvauti konkurse.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**